1. **Järjestäjä**

HSL Helsingin seudun liikenne -kuntayhtymä, Opastinsilta 6 A, 00520 Helsinki (jäljempänä Järjestäjä).

1. **Arvontaan osallistuminen ja osallistumiskelpoisuus**

Kuljettajatutkimuksen arvontaan voivat osallistua henkilöt, jotka työskentelevät tutkimukseen osallistuvassa yrityksessä linja-autonkuljettajana ja ovat vastanneet kyselyyn. Järjestäjän työntekijät ja heidän perheenjäsenensä eivät voi osallistua arvontoihin.

1. **Osallistumisaika**

Arvontaan osallistumisaika on 18.4.-29.5.2017. Arvonta suoritetaan viimeistään kesäkuun aikana.

1. **Palkinnot**

Palkintoina arvotaan kaksikymmentäviisi (25) kappaletta 9,30 euron arvoisia Finnkinon elokuvalippuja kahden lipun paketeissa (11) ja kolmen lipun paketissa (1). Elokuvalippuihin on kirjattu voimassaoloaika.

1. **Voittajille ilmoittaminen ja palkinnon vastaanottamien**

Järjestäjä toimittaa palkinnon voittajan ilmoittamaan postiosoitteeseen ilman erillistä ilmoitusta. Järjestäjällä on oikeus arpoa palkinto uudelleen, mikäli voittaja ei ole ilmoittanut postiosoitetta. Järjestäjällä on oikeus tiedottaa arvonnan voittajien etunimi, sukunimi ja asuinpaikkakunta hsl.fi-sivustolla, uutiskirjeessä ja Facebook-sivulla. Järjestäjällä on oikeus poistaa arvonnasta sellaiset osallistujat, jotka pyrkivät väärinkäyttämään arvontaa tulosten tai arpajaistodennäköisyyksien muuttamiseksi.

1. **Järjestäjän vastuu**

Palkinnon voittaja vapauttaa Järjestäjän kaikesta vastuusta ja kustannuksista, jotka voivat aiheutua osallistumisesta arvontaan tai palkinnon vastaanottamisesta tai sen käyttämisestä. Tämä vastuuvapaus ei kuitenkaan heikennä kuluttajalle kuluttajansuojalain nojalla kuuluvia oikeuksia. Järjestäjän vastuu osanottajia kohtaan rajoittuu arvonnan kohteena olevan palkinnon määrään ja arvoon.

Järjestäjä maksaa lakisääteisen arpajaisveron näissä säännöissä mainituista palkinnoista. Palkintoa ei voi vaihtaa rahaksi tai toiseksi tuotteeksi. Osallistumalla arvontaan osallistuja sitoutuu noudattamaan näitä arvonnan sääntöjä ja Järjestäjän päätöksiä. Järjestäjä pidättää oikeuden sääntömuutoksiin ilmoittamalla niistä arvonnan verkkosivulla.